google/wiki40b huggingface dataset:
Sandi Toksvig

Karriere

Toksvig startet sin komikerkarriere da hun studerte ved University of Cambridge, og hun skrev og opptrådte i de første showene på Cambridge Footlights. Hun var også medlem av Cambridge University Light Entertainment Society, og gikk fra barne-TV til komedie. Hun opptrådte på The Comedy Store i London, og var en del av komikerteamet The Comedy Store Players.
På TV har hun vært programleder for bl.a. No. 73, The Saturday Starship, QI, Motormouth, Gilbert's Fridge og faktaprogrammer som Island Race. Hun har også vært paneldeltager i TV-programmer som Call My Bluff, Whose Line Is It Anyway?, Mock the Week, QI og Have I Got News for You.
Hun er en kjent stemme for BBC Radio 4-lyttere etter at hun erstatet Simon Hoggart i september 2006. Hun har også vært programleder for reiseprogrammet Excess Baggage, og er ofte gjest i I'm Sorry I Haven't a Clue.
Toksvig har skrevet flere bøker for både barn og voksne. I 2003 ga hun ut reisebiografien Gladys Reunited: A Personal American Journey om sin barndom og sine reiser i USA. Hun er fast skribent i Good Housekeeping og The Sunday Telegraph.
I 2007 ble hun kåret til årets politiske humorist av Channel 4, og til årets radiovert av Broadcasting Press Guild.
I 2015 ble det kjent at hun ville ta over etter Stephen Fry som programleder for TV-serien QI.

Personlig liv

Hennes far, Claus Toksvig, var utenrikskorrespondent for Danmarks Radio, og Sandi tilbrakte derfor det meste av sin barndom utenfor Danmark. Hun var bl.a. i kontrollrommet i Houston, Texas, da Apollo 11 landet på Månen i 1969. Hun studerte jus, arkeologi og antropologi ved Girton College, Cambridge, hvor hun fikk en pris for «en fremragende, intellektuell prestasjon» (The Raemakers and the Theresa Montefiore Awards).
Hun har tre barn sammen med sin ekspartner Peta (Petaline Stewart), alle unnfanget ved kunstig befruktning. Organisasjonen Save the Children droppet Toksvig som talsperson da hun kom ut som lesbisk i 1994. Organisasjonen har senere beklaget denne avgjørelsen.
Toksvig ble separert fra Peta i 1997, og har siden 2007 vært i et registrert partnerskap med psykoterapeuten Debbie Toksvig. Paret ble gift 10. desember 2014, samme dag som det ble tillatt for likekjønnede å gifte seg.

Utmerkelser

Hun ble i 2014 utnevnt til Officer of the Order of the British Empire.
Erich Pommer

Biografi

Pommer arbeidet ved Ufa (han var produksjonsjef der 1924-1926) og hadde stor inflytelse på den tyske filmen under dens storhetstid på 1920-tallet. Han produserte noen filmer i Hollywood i 1927 men vendte kort tid etter tilbake til Tyskland. På 1930-tallet forlot han igjen tyskland og jobbet i England og deretter tilbake i Hollywood for RKO.
Pommer var en foregangsmann innen tysk stumfilm og bidro meget til ekspresjonismens og realismens blomstring genom sitt samarbeid med bl. a. Fritz Lang og E. A. Dupont.
Antalya

Etymologi

På 100-tallet f.Kr. beordret kong Attalos II av Pergamon sine undersåtter å finne «Himmelen på jorden». Etter en lang leting, oppdaget de dette området og erklærte at «dette må være Himmelen», og kong Attalos grunnla byen og gav den navnet "Attaleia" (gresk: Αττάλεια) som senere ble Adalia og deretter Antalya.

Natteliv

Etter mørkets frembrudd pulserer Antalya med hva som unektelig er den tyrkiske sørkystens livligste og villeste uteliv, fokusert på et bredt utvalg av klubber og barer. De fleste barene gjør også tjeneste som diskoteker, og de fleste hoteller tilbyr variert underholdning, vanligvis med magedans, som også er åpent for ikke-gjester.

Konyaalti Beach Park og Lara Beach

Facilitetene ved Beach Park har mange klubber og barer. Strandklubbene som serverer om dagen blir til nattklubber etter solnedgang.

Økonomi

Hjørnestenene i Antalyas økonomiske struktur er turisme, jordbruk, handel og industri. I dag har byen en bred jordbruksproduksjon av sitrusfrukter, bomull og blomster. De fleste i arbeidslivet i Antalya er enten ansatt innen turistnæringen eller jordbruket.
Hoveddelen av Antalyas vekst og utvikling startet i republikktiden. Stedets natur og passende klimatiske forhold økte tilflyttingen til byen. Byens befolkning var 17.635 i 1927, 27.515 i 1950, 50.908 i 1960 og nådde 95.616 i 1970. I 1980 var befolkningen økt til 258.139, og nådde 603.190 i år 2000. Tilflyttingen har medført bygging av nye distrikter i byen, og har satt byggesektoren i høygir.  Jordbrukssektoren har utviklet seg i takt med turistnæringen, som også har medført betydelig utvikling av transportsektoren. Antalya er et sub-regionalt senter som kontrollerer hovedsakelig kommersiell og jordbruksrettet økonomisk aktivitet i landområdet rundt.
Akimerus

Utseende

Middelsstore (10-20 millimeter), noe brede, brunsvarte trebukker, dekkvingene kan være rødbrunlige. Hodet og pronotum er mye smalere enn dekkvingene, som har markerte, utstående "skuldre". Antennene er tynne, omtrent så lange som kroppen. Pronotum er avrunded sekskantet, tydelig lengre enn bredt, med en kraftig tann midt på hver sidekant. Dekkvingene er kraftig avsmalnden bakover, bredest ved "skuldrene". Beina er forholdsvis lange og slanke.

Levevis

De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker av og til blomster. Når billene blir forstyrret, strekker de forkroppen skrått oppover, de kan da virke nesten aggressive men er helt harmløse for mennesker.

Utbredelse

Slekten er utbredt i Sør- og Mellom-Europa og den asiatiske delen av Tyrkia.
Nian

Legende

Legenden som ligger bak løvedansen, og dermed bak den senere forestilling om Nian, er omtrent slik:
En gang gikk Nian til angrep på en landsby. Etter angrepet drøftet landsbyboerne hvordan de kunne få Nian til å la dem i fred. Skikken med kinaputter og røde kapper som går igjen i mange løvedanser stammer fra det landsbybeboerne bestemte seg for: Slå på trommer, lokk og gryter, kle seg i rødt, brenne av kinaputter og lage så høye lyder som mulig for å skremme vekk Nian. Ifølge legenden viste aldri Nian seg igjen i den landsbyen.
Legenden sier at Nian fremdeles finnes – men takket være skremselstaktikken vil uhyret neppe noen gang vise seg igjen.
Volatilitet

Matematisk definisjon

Den årlige volatiliteten  er standardavviket  av instrumentets logaritmiske avkastning i et år.
Den generaliserte volatiliteten  for et tidsspenn  i år er uttrykt som:
.
For eksempel: Dersom den daglige logaritmiske avkastningen av en aksje har et standardavvik på 0.01 og det er 252 handelsdager i et år, er tidsperioden av avkastningen 1/252 og den årlige volatiliteten er
,
.
Den månedlige volatiliteten (f.eks.,  av et år) blir
.
Yangoor (krater)

Yangoor er det største kjente krateret på overflaten av Uranus-månen Ariel. Navnet kommer fra en ånd som bringer dagen i australsk mytologi. Krateret er ca. 80 km i diameter og ligger omtrent 450 km fra Ariels sørpol. Den nordvestlige kanten av krateret ble ødelagt av dannelsen av det rillete terrenget. Krateret ble første gang fotografert av Voyager 2-sonden i januar 1986.
Måøya

Måøya (også kalt Mauøya) utgjør sammen med Gårdsøya, Aursøyan, og Geitøya øygruppa Mausund i Frøya kommune i Trøndelag. Selve tettstedet med navnet Mausund ligger på Måøya og Gårdsøya.
Den galaktiske republikk

Den galaktiske republikk (Engelsk The Galactic Republic, og senere the Old Republic) er navnet på det intergalaktiske fellesskapet av forskjellige planeter og solsystemer i det fiktive Star Wars-universet før etableringen av Det Galaktiske Imperium på slutten av Episode III.
Den Galatiske Republikken ble styrt av et senat som var lokalisert på planeten Coruscant. Senatet var under ledelse av den galaktiske kansleren. Kansleren i filmene var først Valorum, deretter Palpatine, som senere viste seg å være en Sith-lord. Den galaktiske republikken var en demokratisk, skjønt ineffektiv republikk. Denne ineffektiviteten skyldes store lag av byråkrati og korrupsjon. I et område på Coruscant er senatsdistriktet, som består av to bygninger, Senatskongressen og senatskontorene.

Republikkens hær

Republikkens hær ble opprettet på planeten Kamino og bestod av klonesoldater. Hæren ble laget for den galaktiske republikk, men republikken viste ikke om dette før jediridderen Obi-Wan Kenobi oppdaget den i Star Wars Episode II: Klonene angriper. Republikken tok likevel imot hæren for å beskytte mot angrep fra separatistbevegelsen og bruke den i Klonekrigen. Tilsammen hadde hæren rundt 1 200 000 klonesoldater. Kamino's statsminister Lama Su sa: 200 000 er klare, og en million er på vei.
I Star Wars Episode III: Sithene tar hevn viste det seg at hæren var en del av Darth Sidious' plan om å ta over republikken. Hæren vendte seg mot jediene, og de fleste ble drept. Darth Sidious tok over republikken og omgjorde den til Det galaktiske imperiet.
Eidsfossen

Laksetrapp

I tilknytning til fossen er det bygget ei laksetrapp som skal hjelpe laksen å vandre fra Gloppefjorden til Breimsvatnet. Området rundt trappa er tilrettelagt for publikum med broer og rekkverk.
Derivasjon av trigonometriske funksjoner

Beviser for deriverte av inverse trigonometriske funksjoner

De følgende deriverte er funnet ved å sette en variabel y lik den inverse trigonometriske funksjonen vi vil derivere. Ved å bruke implisitt derivasjon og deretter løse med hensyn på dy/dx, blir den deriverte til den inverse funksjonen funnet uttrykt ved y. For å konvertere dy/dx tilbake til å være uttrykt ved x, kan vi tegne en referansetrekant på enhetssirkelen, og la θ være y. Ved å bruke Pythagoras' læresetning og definisjonen av de vanlige trigonometriske funksjonene, kan vi endelig uttrykke dy/dx ved x.
Platycranium

Utseende

En middelsstor, sylindrisk, brun trebukk. Antennene er tynne og omtrent så lange som kroppen. Pronotum er rektangulært, noe bredere enn langt. Dekkvingene er avsmalnende bakover, med et bredt, lyst tverrbånd.

Levevis

Disse billene har larver som lever i død ved.

Utbredelse

Arten er utbredt i Australia (Queensland) og er også kjent fra Aruøyene.
Jelena Bonner

Ungdom

Bonner ble født Lusik Georgievna Alikhanova i Merv i Turkmenske SSR i Sovjetunionen. Hennes far, Georgij Alikhanov (på armensk Gevork Alikhanyan), var en armener som grunnla det Sovjet-Armenske kommunistpartiet.
Han var også et høytstående medlem av Komintern. Hennes mor, Ruth Bonner, var en jødisk kommunistaktivist.
I 1937 ble Bonners far arrestert av den sovjetiske sikkerhetstjenesten, og henrettet i forbindelse med Stalins jakt på opposisjonelle, også kjent som «Den store terroren». Hennes mor ble dømt til åtte år i sovjetisk konsentrasjonsleir ved Karaganda i Kasakhstan, etterfulgt av ni år i indre eksil. Bonners onkel, Matvei Bonner, ble også henrettet under Stalins terror, og hans kone ble sendt i indre eksil. Alle fire av Bonners familiemedlemmer ble frikjent etter Stalins død i 1953. Under andre verdenskrig tjenestegjorde hun som sykepleier, og ble skadet to ganger. Dette førte til at hun ble dimittert som skadet krigsveteran i 1946. Etter krigen utdannet hun seg innenfor pediatri ved det medisinske institutt i Leningrad.

Familie

Hun møtte sin første ektemann, Ivan Semjonov, på medisinstudiene. Paret fikk en datter, Tatjana, i 1950 og en sønn, Aleksej, i 1956. Hennes barn emigrerte til USA, respektivt i 1977 og 1978.
Bonner og Semjonov ble separert i 1965, og senere skilte de seg. I oktober 1970, mens hun deltok i rettssaken til menneskerettighetsaktivistene Revol't (Ivanovitsj) Pimenov og Boril Vail i Kaluga, møtte Bonner Andrej Sakharov, en atomfysiker og menneskerettighetsaktivist. Året før, i 1969, hadde Sakharov blitt enkemann, etter at hans kone, Klavdia Aleksejevna Vikhireva, døde. Med henne hadde han to døtre og en sønn.
Jelena Bonner utvandret til USA. For sitt arbeid ble hun blant annet blitt tildelt Professor Thorolf Raftos Minnepris.
Kromosom 14

Kromosom 14 er ett av de 23 kromosomparene hos mennesker. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 105 millioner basepar som er byggematerialet til DNA. Kromosom 14 står for mellom 3% og 3.5% av den totale mengden DNA i cellene.
Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 14 inneholder omtrent 1100 gen.
Nerekhta

Nerekhta (russisk: Не́рехта) er en by i Kostroma oblast i Russland. Byen ligger ved elva Nerekhta (ei sideelv til Solonitsa), 40 km sørvest for Kostroma. Innbyggertall: 26 002 (folketelling 2002).
Byen er kjent siden tidlig på 1200-tallet, men har bevart få monumenter fra gammel tid, med unntak av flere 1600-talls kirker. Den har vært kjent for sine tekstiler siden 1800-tallet.
Yvonne Craig

Liv og virke

Yvonne Craig var opprinnelig ballettdanserinne før hun filmdebuterte på i slutten av 1950-årene. I 1960 giftet hun seg med Jimmy Boyd, men ekteskapet varte bare i to år. I løpet av 1960-årene medvirket hun i blant annet to filmer med Elvis Presley, men filmrollene ble etter hvert erstattet med TV-roller. Hun hadde blant annet en gjesterolle i Mannen fra U.N.C.L.E., før hun fra 1967 til 1968 hadde rollen som Batgirl i TV-serien Batman. Hun hadde også en rolle i en Star Trek-episode. Mot slutten av 1970-årene gikk imidlertid skuespillerkarrieren mot slutten, og hun jobbet siden i eiendomsbransjen.
I 2000 publiserte hun sin selvbiografi, From Ballet to The Batcave and Beyond.
Arlandarånet

Arlandarånet er vanlig betegnelse på et ran av en verditransport på Arlanda lufthavn den 12. juli 2002 da 44 millioner svenske kroner ble stjålet fra et SAS-fly. Ingen ble dømt for ranet og pengene har aldri kommet til rette, men hovedtrekk ved Sveriges til nå største ran (2012) er stort sett kjent. Grunnet uenighet om utbyttet ble en mann myrdet etter ranet og fire mann ble  dømt til livstidsstraff i Finland for mordet.

Ranet

I 2001 ble en kriminell gruppering i Stockholm fra en ansatt flyplassen kjent med at det regelmessig ble fraktet store verdier med fly fra London til Arlanda lufthavn. Gjenglederen Rafael Martinez etablerte en gruppe og grundige forberedelser ble gjort for å være klar til å rane neste fly med verdisending. Ransgruppen gjorde flere rekognoseringsturer til flyplassen og gjorde seg kjent med fluktveier. 
Da SAS-flyet fra London landet og takset inn var ranerne klar og overmannet vekterne som var kommet for å motta verditransporten. Den ene bilen med vektere forsøkte å følge etter ranerne, men ble beskutt og motoren stoppet. Ransbilen ble så satt i brann og på tross av at politiet ble varslet kom ranerne seg unna med rundt 44 millioner svenske kroner.

Deltagere

I 2017, rett etter at ranet var juridisk foreldet, hevdet Leo Carmona at han var en av ransmennene. Carmona har aldri blitt dømt for ranet.
Hadenini

Utseende

Små til middelsstore, vanligvis kraftig bygde, nattfly, som oftest brunlige på farge. Mange har markerte tegninger, gjerne med tydelig såkalt nyremerke, på vingene. Et godt kjennetegn på artene i denne gruppen er at fasettøynene er tydelig hårete.

Skadedyr

De fleste av artene har begrenset økonomisk betydning, men kålfly (Mamestra brassicae) kan gjøre betydelig skade på kål. Ertefly (Melanchra pisi) kan finnes på en rekke froskjellige planter, blant annet bjørnebær, og kan også gjøre skade i jord- og hagebruk, for eksempel på erter.
Ranova

Utseende

Crossotini er middelsstore, kraftige, mer eller mindre brunspraglete trebukker. Antennene er omtrent så lange som kroppen. Pronotum mangler en tann midt på sidekanten, men har gjerne en nær bakkanten. Disse artene er kontrastrikt spraglete i gulbrunt og svart.

Utbredelse

Slekten er endemisk for Madagaskar.
14. januar

Navnedag

Herbjørn og Herborg
Artikulasjon (musikk)

Artikulasjon innen musikk er måten man setter an og holder en tone på, eller i overført betydning hvordan man «uttaler» musikken. Ulike instrument har ulike artikulasjonsmuligheter, men ytterpunktene for artikulasjon er legato med helt sammenbundne noter og staccato hvor notene blir atskilt med tydelige mellomrom. Man kan med eksempelvis puste- og tungeteknikker på et blåseinstrument eller ulikt trykk og forskjellige bueteknikker på et strykeinstrument skape bortimot uendelig mange variasjoner for artikulasjon, og sammen med dynamikk og agogikk er artikulasjon en viktig faktor når en musiker vil lage et uttrykk i musikken han spiller.
Innen sang kan artikulasjon også henvise til den detaljerte tekstuttalen.
I eldre musikk er artikulasjon ytterst sjelden angitt. Siden 1700-tallet er det blitt stadig mer vanlig å angi slike betegnelser.
Daishan

Daishan (kinesisk: 岱山县; pinyin: Dàishān Xiàn) er et fylke i byprefekturet Zhoushan i provinsen Zhejiang i Folkerepublikken Kina.
Befolkningen var på 213 920 innbyggere i 1999.
Acrocinini

Utseende

Store, brokete fargede trebukker. Forbeina er forlengede, særlig hos hannene. Antennene er lengre enn kroppen. Pronotum har en pigg på sidekanten.

Utbredelse

Gruppen er utbredt i Sør-Amerika.
Toten tingrett

Toten tingrett var en førsteinstansdomstol i Gjøvik under Eidsivating lagdømme og omfattet kommunene Gjøvik, Vestre og Østre Toten.  Fra 1. januar 2009 ble Toten tingrett og Hadeland og Land tingrett slått sammen og byttet navn til Gjøvik tingrett. 
Toten tingrett het før den siste domstolsreformen Toten sorenskriveri, navnet ble endret ved kongelig resolusjon av 15.01.1926. Dette var ei forenkling av Toten, Vardal og Biri sorenskriveri, som var det opprinnelige navnet. Som det navnet tilsier, omfatta sorenskriveriet de tre gamle prestegjelda Toten, Vardal og Biri, som altså tilsvarer de tre nåværende kommunene Gjøvik, Østre og Vestre Toten. Sorenskriveriet har siden 1696 vært en svært stabil administrativ enhet, med bare små grensejusteringer. Dette står i kontrast til Toten fogderi, som opplevde mange geografiske omskiftninger. Blant de få grensejusteringene var overføringa av gardene Hol og Skomakarbekken i Feiring til Eidsvoll sorenskriveri i 1844/45.
De første sorenskriverne bodde på sine egne garder, men i 1813 ble Enge og deler av Underslaus ved det seinere tettstedet Kapp lagt ut til sorenskrivergard. Men sannsynligvis var det først sorenskriver Erichsen (1853–1859) som bodde på eiendommen. Over en periode på 120 år var dette skrivergard, med flere kjente personligheter som sorenskrivere. Blant annet bodde Johan Castberg der i sin tid som Toten-skriver (1906–1924). 
Bystyret i Gjøvik gjorde flere forsøk på å få flytta sorenskriverkontoret til byen, blant annet i 1906, men først i 1972 lyktes de. Da fikk sorenskriveriet nye lokaler på Gjøvik, i den nyoppførte rutebilstasjonen i Strandgata 13. Disse lokalene ligger ca. 300 meter sør for det nye tinghuset som er bygget i forbindelse med sammenslåingen.
Stiftelsen Norsk Luftambulanse

Stiftelsens øvrige aktiviteter

Stiftelsen Norsk Luftambulanse arrangerer en rekke kurs og konferanser for blant annet for ambulansepersonell, brann- og politimannskaper, sykepleiere og leger.
Videre driver stiftelsen et av Europas største forskningsmiljøer innen akuttmedisin utenfor sykehus med over 20 stipendiater.
Stiftelsen finansierer også økt akuttberedskap i norske kommuner, for eksempel ved utplassering av hjertestartere og opplæring av brann- og helsepersonell.

Struktur

Stiftelsen Norsk Luftambulanse er en av Norges største ideelle organisasjoner. I 2017 var personer i 372 117 husstander registrert som støttemedlemmer eller givere. I tillegg bidrar nesten 5 000 støttebedrifter og organisasjoner med gaver. Målet er å redde liv og helse gjennom å styrke luftambulansetjenesten i hele Norge.
Stiftelsen er inndelt i regionene Nord, Midt, Øst, Sør og Vest, som har hvert sitt regionråd. Organisasjonens øverste organ er rådsmøtet, som velger styret i stiftelsen. Unni Grete Farestveit er styreleder fra 2019. Steinar Sørlie var generalsekretær og administrerende direktør fra 2002 til 2010. Åslaug Haga overtok som generalsekretær fra mars 2011, mens Erik Kreyberg Normann ble generalsekretær i januar 2013. I 2015 ble Hans Morten Lossius generalsekretær for stiftelsen. Lossius er anestesilege og professor i akuttmedisin.

Historie

Det var legen Jens Moe som grunnla Stiftelsen Norsk Luftambulanse. Han hadde i flere år vært kritisk til ambulansesystemet i Norge, og mente at flere kunne reddes dersom hjelpen kom raskere frem.
11. mars 1978 Holdt stiftelsen oppvisning i Holmenkollen med et lånt helikopter fra Sveits. En gruppe speidere fra Oslo ble tatt i ras i Norefjell, og det ble satt i gang redning med oppvisningshelikopteret. Øivind Antonsen, en 21 år gammel speiderleder, ble Norsk Luftambulanse AS' første offisielle pasient.
2. juni 1978 ble legehelikopteret sendt på sitt første oppdrag – en bilulykke. I begynnelsen var ikke staten begeistret for idéen om en luftambulansetjeneste, og helsedirektøren betegnet NLAs arbeid som «luksusmedisin». I løpet av 1980-tallet endret staten holdning til Norsk Luftambulanse. I dag er driften av luftambulansetjenesten offentlig finansiert. Stiftelsen Norsk Luftambulanses bidrag er i dag å videreutvikle tjenesten.
Store Skogfjorden

Store Skogfjorden (nordsamisk: Caganvuotna) er en fjordarm av Hopsfjorden i Gamvik kommune i Finnmark. Fjorden har innløp mellom Bergan i vest og Kveitneset i øst og strekker seg fem kilometer sørvestover til Horsbukta i enden av fjorden. Innløpet ligger like øst for Hopseidet som er den smale landtungen ut til Nordkinnhalvøya. I fjordbotnen munner Store Skogfjordelva ut.
Det er ingen bosetning ved fjorden.
Guide for gifte menn

Handling

Paul Manning (Walter Matthau) er lykkelig gift med sin kone, Ruth (Inger Stevens), men dette forhindrer ham ikke i å titte stadig mer på andre kvinner. Han er spesielt betatt av nabokonen, Irma Johnson (Sue Ane Langdon). Pauls beste venn, Edward L. «Ed» Stander (Robert Morse), er også lykkelig gift med sin kone, Harriet (Claire Kelly), men har vært utro mot henne i flere år. Ed forteller Paul at dette bare har gjort ekteskapet hans bedre. Han mener imidlertid også at dersom en ektemann skal gjøre noe slikt er det viktig å vise hensyn til konen og forhindre at hun finner det ut. Ed går derfor med på å lære opp Paul før han tar steget fullt ut. For å illustrere hva en utro ektemann skal og ikke skal gjøre bruker han en rekke eksempler på hva andre har gjort. 
Da Ed mener at Paul både har funnet en passende unnskyldning for å være borte om natten, og funnet et passende sted han kan ta med seg elskerinnen, gir han råd om hvilke typer kvinner Paul kan velge seg ut. Ed og Paul tar også en «prøverunde» for å teste om Ruth fatter noen mistanke. Det gjør hun ikke, og Ed gir derfor Paul grønt lys. Paul tar med seg sin utvalgte, den skilte kvinnen Jocelyn Montgomery (Elaine Devry), på motellet han har funnet. Hun kler av seg og legger seg i sengen, men han tenker stadig mer på Ruth. Mens Paul viser Jocelyn bilder av familien sin blir han imidlertid avbrutt av politisirener utenfor. Han ser forsiktig ut av vinduet og oppdager Ed og Irma Johnson som er tatt på fersken i ett av de andre motellrommene. Paul kler på seg i all hast, tar Jocelyn med seg, setter henne av på en parkeringsplass og reiser hjem til familien sin.

Mottakelse

Bosley Crowther i The New York Times likte filmen og mente den «en av de morsomste farsene fra Hollywood på lang tid». Han påpekte også «hvem kunne vel trodd at en film som skal være en guide til utroskap kan være så morsom og smakfull?». Roger Ebert i Chicago Sun-Times mente derimot at filmen inneholdt en samling morsomme mennesker som ikke var særlig morsomme i akkurat denne filmen. Han konkluderte derfor med at det var mye bortkastet talent.